ລັດຖະບານກາງ ສຫລ ຮັບຮູ້ ການແຕ່ງງານຂອງ ຄົນເພດດຽວກັນ ໃນອີກ 6 ລັດ
ພວກຄູ່ຜົວເມຍ ເພດດຽວກັນ ໃນ 6 ລັດ ທີ່ຖືກຮັບຮູ້ໃໝ່ໆ ຈະໄດ້ຮັບຜົນປະໂຫຍດ ຫຼາຍຢ່າງ ຈາກລັດຖະບານກາງ.
ທ່ານ Eric Holder ລັດຖະມົນຕີຍຸຕິທຳສະຫະລັດ ປະກາດ ໃຫ້ຮູ້ໃນວັນເສົາວານນີ້ວ່າ ບັດນີ້ ລັດຖະບານກາງຈະຮັບຮູ້ ການແຕ່ງງານຂອງພວກຄົນເພດດຽວກັນ ໃນອີກ 6 ລັດ ຄື: ລັດ Alaska, Arizona, North Carolina, West Virgi nia ແລະ Wyoming ບັດນີ້ ພວກຄູ່ຜົວເມຍເພດດຽວກັນ ຈະໄດ້ຮັບຜົນປະໂຫຍດ ຫຼາຍຢ່າງຈາກລັດຖະບານກາງ ຮວມທັງການຊ່ອຍເຫຼືອດ້ານ ສະວັດດີການສັງຄົມ ແລະນັກລົບເກົ່າ ເມື່ອຕົ້ນເດືອນນີ້ ສານສູງສຸດໄດ້ປະຕິເສດທີ່ຈະຮັບຟັງຄຳອຸທອນ ຕໍ່ການຕັດສິນຂອງສານຊັ້ນຕົ້ນ ທີ່ປະກາດໃຫ້ການແຕ່ງງານຂອງຜູ້ຄົນເພດດຽວກັນຖືກຕ້ອງຕາມກົດໝາຍ ຢູ່ໃນ 6 ລັດທີ່ກ່າວມານັ້ນ ບັດນີ້ ລັດຖານກາງຮັບຮູ້ການແຕ່ງງານຂອງພວກຄົນເພດດຽວກັນໃນ 32 ລັດ ແລະນະ ຄອນຫຼວງວໍຊິງຕັນດີຊີ ທ່ານ Holder ກ່າວວ່າ ພ້ອມກັບແຕ່ລະລັດໃໝ່ ທີ່ຮັບຮູ້ການແຕ່ງງານຂອງພວກຜູ້ຄົນ ເພດດຽວກັນ ວ່າຖືກຕ້ອງຕາມກົດໝາຍນັ້ນ ສະຫະລັດກໍແມ່ນຫຍັບເຂົ້າໃກ້ ການທີ່ຈະບັນລຸຄວາມເທົ່າທຽມກັນຢ່າງສົມບູນ ສຳລັບຄົນອະເມຣິກັນໝົດສູ່ຄົນ